CELEX: 62017TN0031
Language: fi
Date: 2017-01-20 00:00:00
Title: Asia T-31/17: Kanne 20.1.2017 – Portugalin tasavalta v. komissio

3.4.2017   
            
            
               FI
            
            
               Euroopan unionin virallinen lehti
            
            
               C 104/51
            
         Kanne 20.1.2017 – Portugalin tasavalta v. komissio
   (Asia T-31/17)
   (2017/C 104/71)
   Oikeudenkäyntikieli: portugali
   
      Asianosaiset
   
   
      Kantaja: Portugalin tasavalta (asiamiehet: L. Inez Fernandes, M. Figueiredo, P. Estêvão ja J. Saraiva de Almeida)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 15.11.2016 annetun komission täytäntöönpanopäätöksen (EU) 2016/2018 (EUVL L 312, s. 26) siltä osin kuin siinä jätetään unionin rahoituksen ulkopuolelle 660 202,73 euron summa, joka koskee Azoreita koskevan POSEI-ohjelman teknisen avun otsakkeella Portugalin ilmoittamia menoja varainhoitovuosille 2012 ja 2013.
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu luottamuksensuojan periaatteen loukkaamiseen.
            
         
               2)
            
            
               Toinen kanneperuste, joka perustuu unionin syrjäisimpien alueiden hyväksi toteutettavista maatalousalan erityistoimenpiteistä 30.1.2006 annetun neuvoston asetuksen (EY) N:o 247/2006 (EUVL 2006, L 42, s. 1) 12 artiklan c alakohdan rikkomiseen.
            
         
               3)
            
            
               Kolmas kanneperuste, joka perustuu perustelujen puuttumiseen ja neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annetun komission asetuksen (EY) N:o 885/2006 (EUVL 2006, L 171, s. 90) 11 artiklan rikkomiseen.